Vladimir Putin scapă de un proces în lipsă pentru crime de război, cât timp e președintele Rusiei. Detalii despre planul Occidentului
Tribunalul special pe care națiunile occidentale intenționează să-l înființeze pentru a judeca crima de agresiune împotriva Ucrainei nu îl va pune sub acuzare în lipsă pe Vladimir Putin, atât timp cât acesta rămâne președinte al Federației Ruse. Aceeași prevedere se va aplica și premierului rus, Mihail Mișustin, și ministrului rus de Externe, Serghei Lavrov, potrivit unor oficiali europeni care cunosc procesul, citați de Euronews.